cyanic-selkie/wikianc huggingface dataset:
லக்மான் மாகாணம்
வரலாறு
பத்தாம் நூற்றாண்டிலும்கூட, லக்மன் பெரிய இந்தியாவுடன் (இந்தியப் பண்பாடு) இணைந்திருந்தது. கி.பி. 982இல் இந்தப் பகுதியில் சில உருவ வழிபாட்டு கோயில்கள் பயன்பாட்டில் இருந்துள்ளன.
அண்மைய வரலாறு
thumb|2011இல் ஆளுநர் இக்பால் அஸிஸி உடன் அமெரிக்க இராணுவத் தளபதி டேவிட் பெட்ரீயஸ் நடைபயிற்சி மேற்கொள்ளுதல். ஆப்கான் சோவியத் போரின்போதும் மற்றும் போராளிக் குழுக்களுக்கு இடையே நடந்த சண்டையின்போதும், மாகாணத்தில் பல வீடுகளும் வர்த்தக நிறுவனங்களும் அழிக்கப்பட்டன. மேலும் சோவியத்து படைகள் லக்மானின் வேளாண் உள்கட்டமைப்பு வசதிகளை இலக்காகக் கொண்டு அழித்ததை ஒரு உத்தியாக பயன்படுத்தியதாக கூறப்படுகிறது.
2007 ஆம் ஆண்டு அமெரிக்கா தலைமையிலான சர்வதேச பாதுகாப்பு உதவிப் படையின் மாகாண மறுசீரமைப்பு குழுவானது மிஹ்தரம்லத்தில் அமைக்கப்பட்டது.
சீரார்த்தக்குடி சங்கிலிக்கருப்பர் கோயில்
சீரார்த்தக்குடி சங்கிலிக்கருப்பர் கோயில் தமிழ்நாட்டில் புதுக்கோட்டை மாவட்டம், சீரார்த்தக்குடி என்னும் ஊரில் அமைந்துள்ள கிராமக் கோயிலாகும்.
லக்மான் மாகாணம்
நலவாழ்வு பராமரிப்பு
இந்த மாகாணத்தில் தூய்மையான குடிநீர் கிடைக்கக்கூடிய மக்களின் எண்ணிக்கை 2005 ஆம் ஆண்டு 39% என்ற விகிதத்தில் இருந்தது, இது 2011 ஆண்டு 34% என குறைந்துள்ளது. திறமையான பிரசவ உதவியாளர் மூலமாக பிரசவம் பார்க்கும் மக்களின் விழுக்காடு 2005 ஆண்டில் 3 % என்ற எண்ணிக்கையில் இருந்து 2011 ஆண்டு 36 % என உயர்ந்தது.
சீரார்த்தக்குடி சங்கிலிக்கருப்பர் கோயில்
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
லக்மான் மாகாணம்
கல்வி
மொத்த கல்வியறிவு விகிதம் (6+ வயதுக்கு மேற்பட்டவர்களில்) 2005 ஆண்டு 14% என்று இருந்தது. 2011 இல் இது 26% என உயர்ந்துள்ளது.
சீரார்த்தக்குடி சங்கிலிக்கருப்பர் கோயில்
கோயில் அமைப்பு
இக்கோயிலில் அருள்மிக சங்கிலிக்கருப்பர் சன்னதி உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
லக்மான் மாகாணம்
மக்கள்வகைப்பாடு
thumb|ஆப்கானித்தானின் இனக்குழுக்கள். thumb|லக்மான் மாகாண மாவட்டங்கள் இந்த மாகாணத்தின் மக்கள் தொகையானது சுமார் 424,100 ஆகும். இவர்கள் பல இனமாக்களாகவும், கிராமப்புறப் பகுதிகளைச் சேர்ந்தவர்களாகவும் உள்ளனர். கடற்படை முதுநிலை பட்டப்படிப்பு பள்ளியின் 2010 ஆண்டு ஆய்வின்படி மாகாணத்தில் உள்ள இனக்குழுக்கள் பின்வருமாறு: 51% பஷ்டூன், 21% தாஜிக், 27% பசாய் மற்றும் நர்சிணி (காடா). லக்மான் மாகாண மக்களில் பெரும்பான்மையோர் சுன்னி முஸ்லீம்கள் ஆவர்.
சீரார்த்தக்குடி சங்கிலிக்கருப்பர் கோயில்
பூசைகள்
இக்கோயிலில் ஒருகாலப் பூசை திட்டத்தின் கீழ் கிராம முறைப்படி ஒருகாலப் பூசை நடக்கின்றது. வைகாசி மாதம் முக்கிய திருவிழா நடைபெறுகிறது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
லக்மான் மாகாணம்
உள்கட்டமைப்பும், பொருளாதாரமும்
லக்மான் மாகாணத்தில் விலைமதிப்பற்ற கற்களும், தாதுப்பொருட்களும் உள்ளன. இது மாகாணத்தின் வடக்கு பகுதிகளில் ஏராளமாக இருக்கும் என தெரியவருகிறது.
வெளி இணைப்புகள்
பகுப்பு:ஆப்கானித்தானில் பௌத்தம் பகுப்பு:ஆப்கானித்தானின் மாகாணங்கள்
நேபாள நாடாளுமன்றத் தேர்தல், 2017
நேப்பாள நாடாளுமன்ற தேர்தல், 2017 (Nepalese legislative election, 2017) 334 உறுப்பினர்களைக் கொண்ட நேபாள நாடாளுமன்றம், 275 உறுப்பினர்கள் கொண்ட நேபாள பிரதிநிதிகள் சபை எனும் கீழவையும், 59 உறுப்பினர்களைக் கொண்ட நேபாள தேசிய சபை எனும் மேலவை என  ஈரவை முறைமையுடன் கூடியது.
தற்போது நேபாள பிரதிநிதிகள் சபையின் 275 உறுப்பினர்களை தேர்ந்தெடுக்கும் வகையில், 26 நவம்பர் 2017 மற்றும் 7 டிசம்பர் 2017 அன்று இரண்டு கட்டங்களாக தேர்தல்கள் நடைபெற்றது. தேர்ந்தெடுக்கப்பட்ட 275 நேபாள பிரதிநிதிகள் சபையின், பெரும்பான்மையான உறுப்பினர்களின் ஆதரவுடன் பிரதம அமைச்சர் தேர்வு செய்யப்படுவார்.
இத்தேர்தலுடன் நேபாளத்தின் ஏழு மாநில சட்டமன்ற உறுப்பினர்களைத் தேர்ந்தெடுக்கும் தேர்தலும் நடைபெற்றது.
இட ஒதுக்கீடு
நேபாள நாடாளுமன்றத்திற்கு மகளிர், தலித், மாற்றுத் திறனாளிகள் மற்றும் சமயச் சிறுபான்மையின மக்களின் பிரதிநிதிகளுக்கு இட ஒதுக்கீடு செய்யப்பட்டுள்ளது.
அரசியல் கட்சிகளும், கூட்டணிகளும்
இடதுசாரி கூட்டணியில் நேபாள கம்யுனிஸ்ட் கட்சி (மார்க்சிஸ்ட்-லெனினிஸ்ட்), நேபாள கம்யுனிஸ்ட் கட்சி (மாவோயிஸ்ட்) மற்றும் நேபாள நவ சக்தி கட்சிகள் போட்டியிடுகிறது. ஜனநாயக கூட்டணியின் சார்பில் நேபாளி காங்கிரஸ், ராஷ்டிரிய பிரஜாதந்திர கட்சி, மற்றும் மதேசி மக்களின் அரசியல் கட்சிகள், இடதுசாரி கூட்டணிக்கு எதிராக களம் இறங்கியுள்ளது.
வாக்கு எண்ணிக்கை
26 நவம்பர் 2017 அன்று முதல் கட்டமாக நடைபெற்ற தேர்தலின் வாக்கு எண்ணிக்கை 7 டிசம்பர் 2017 அன்றும், 7 டிசம்பர் 2017 அன்று நடைபெற்ற இரண்டாம் தேர்தலின் வாக்கு எண்ணிக்கை 8 டிசம்பர் 2017 அன்றும் துவங்கியது. வாக்கு எண்ணிக்கை முடிவுகள் 15 டிசம்பர் 2017க்குள் வெளியிடப்படும்.
இத்தேர்தலில் பதிவான மொத்த வாக்குகள் 10,587,521 (68.63%) ஆகும்.
நேரடித் தேர்தலில் வெற்றி பெற்றவர்கள்
275 உறுப்பினர்களைக் கொண்ட நேபாள நாடாளுமன்றத்தின், 165 உறுப்பினர்களை நேரடித் தேர்தல் முறையில் பிரதிநிதிகள் சபைக்கு வாக்காளர்களால் தேர்ந்தேடுக்கப்பட்டனர்.
மறைமுகத் தேர்வில் தேர்தலில் வெற்றி பெற்றவர்கள்
நேபாள பிரதிநிதிகள் சபைத் தேர்தலில் 10,587,521 (68.63%) வாக்குகள் பதிவானது. நேபாளத்தின் புதிய 2015 நேபாள அரசியலமைப்புச் சட்டத்தில் கூறியுள்ள வாக்களிப்பு முறைப் படி, மார்க்சிஸ்ட்-லெனிஸ்ட் ஓன்றியம், நேபாளி காங்கிரஸ்,  மாவோயிஸ்ட், ராஷ்டிரிய பிரஜா தந்திரக் கட்சி, சோசலிச கூட்டமைப்பு கட்சி என ஐந்து அரசியல் கட்சிகள் மட்டுமே, பதிவான வாக்குகளில்  மூன்று விழுக்காடு மற்றும் அதற்கு அதிகமாக வாக்குகள் பெற்றுள்ளதால், அக்கட்சிகள் பெற்ற  விகிதாசார வாக்குகளுக்கு ஏற்றவாறு 110 இடங்கள் ஒதுக்கப்பட்டுள்ளது.
பதிவான வாக்குகளில் மூன்று சதவீத விகிதாசார வாக்குகள் பெறாத காரணத்தினால்,  ராஷ்டிரிய பிரஜா தந்திர ஜனநாயக கட்சி, புதிய சக்தி கட்சி, ராஷ்டிரிய ஜன்மோர்ச்சா கட்சி மற்றும் நேபாள தொழிலாளர்கள் விவசாயிகள் கட்சிகளுக்கு விகிதாசார பிரதிநித்துவ இடங்கள் ஒதுக்கப்படவில்லை. மேலும் மூன்று சதவீத (%) வாக்குகள் பெறாத அரசியல் கட்சிகளின் நேரடித் தேர்வில் தேர்வில் தேர்ந்தெடுக்கப்பட்ட உறுப்பினர்களை, நேபாள பிரதிநிதிகள் சபையில் சுயேட்சை உறுப்பினர்களுக்கான தகுதி வழங்கப்படும்.
நேபாள தேசிய சபை தேர்தல் முடிவுகள்
நேபாள தேசிய சபையின் 59 உறுப்பினர்களை, ஏழு நேபாள மாநில சட்டமன்ற உறுப்பினர்கள், மாநகராட்சி மற்றும் நகராட்சி மற்றும், கிராமிய நகராட்சிகளின் மேயர்/துணை மேயர் மற்றும் தலைவர்/துணைத் தலைவர்களால் தேர்ந்தெடுக்கப்படுவர். இத்தேர்தல் பிரதிநிதிகள் சபை முடிந்த பிறகு அறிவிக்கப்படும்.
மேற்கோள்கள்
பகுப்பு:நேபாளத் தேர்தல்கள் பகுப்பு:நேபாள வரலாறு
பெண் மெய்யியலாளர்கள் பட்டியல்
இது காலவகை, அகரநிரல்படியான பெண் மெய்யியலாளர்களின் பட்டியலாகும்:
இடைக்கால மெய்யியல்
கி.பி 5ஆம் நூற்றாண்டில் உரோமப் பேரரசு வீழ்ச்சியில் இருந்து 16ஆம் நூற்றாண்டு மறுமலர்ச்சிக் காலம் வரை இடைக்காலமாக்க் கொள்ளப்படுகிறது.
புத்தியல் மெய்யியல்
புத்திய முறைமை மெய்யியலின் காலம் 17ஆம் நூற்றாண்டில் இருந்து 20ஆம் நூற்றாண்டு தொடக்கக் காலம் வரை அமைகிறது.
நிகழ்கால மெய்யியல்
இது பெண் மெட்டியலாளர்களின் முழு அகரநிரல் பட்டியலாகும்.
அகரநிரல் பட்டியல்
• 2
குறிப்புகள்
<div class="references–small">
மேற்கோள்கள்
பகுப்பு:மெய்யியலாளர்கள்
ஆன்டிகுவா குவாத்தமாலா
ஆன்டிகுவா குவாத்தமாலா (Antigua Guatemala) குவாத்தமாலா நாட்டின் மத்திய உயர்நிலங்களில் உள்ள ஒரு நகரம் ஆகும். ஆன்டிகுவா குவாத்தமாலா என்றால் "பழைய குவாத்தமாலா" என்று பொருள். இந்நகரம் யுனெஸ்கோவின் உலகப் பாரம்பரியக் களமாக அறிவிக்க்கப்பட்டுள்ளது. இங்கு 34,685 மக்கள் வாழ்கின்றனர் (2007 கணக்கெடுப்பு).
மேற்கோள்கள்
பகுப்பு:குவாத்தமாலா பகுப்பு:உலகப் பாரம்பரியக் களங்கள்
கூடல் அழகர் கோவில்
கூடலழகர் பெருமாள் கோயில்,  இந்தியாவில், தமிழ்நாட்டிலுள்ள மதுரையில்  அமைந்துள்ளது. இது 108 வைணவத் திருத்தலங்களில் ஒன்று. இதற்கு ஆழ்வார் பாடல்கள் உள்ளன. இக் கோயிலின் கருவறையில் உள்ள பெருமாள் பெயர் ‘கூடலழகர்’. மாடத்தில் பள்ளிகொண்டிருக்கும் கோலம் அந்தர வானத்து எம்பெருமான் என்னும் பெயருடையது.
தமிழ் இலக்கியங்களில்
சிலப்பதிகாரம் இதனை ‘உவணச் சேவல் உயர்த்தோன் நியமம்’ என்று குறிப்பிடுகிறது. இதற்கு உரை எழுதும் ‘அரும்பதவுரை’ இதனை ‘ஸ்ரீ இருந்த வளமுடையார்’ என்று தெரிவிக்கிறது. அடியார்க்கு நல்லார் தம் சிலப்பதிகார உரையில் இக்கோயிலுடைய பெருமாளை ‘அந்தர வானத்து எம்பெருமான்’ எனக் குறிப்பிடுகிறார்.
இருந்தையூரில் ‘இருந்தையூர் இருந்த செல்வ’ என்னும் பரிபாடல் தொடருக்கு நச்சினார்க்கினியர் உரை எழுதும்போது ‘இது வைகைக்கரைக் கண்ணது’ எனக் குறிப்பிட்டுள்ளார்.
கோவில் அமைப்பு
thumb|200px|right|கோயிலின் உட்புறத்திருந்து தெரியும் கோபுரத் தோற்றம் ஐந்து கலசத்துடன் கூடிய ஐந்து நிலை ராஜகோபுரம், எட்டுப் பிரகாரங்கள், ஆண்டாள், சக்கரத்தாழ்வார், நவக்கிரகாதியர், ஆழ்வார்கள், ஆச்சாரியர்கள், மணவாள மாமுனிகள், விச்வக்சேனர், ராமர், கிருஷ்ணர், லட்சுமி நாராயணர், கருடன், ஆஞ்சநேயர், லட்சுமி நரசிம்மர் ஆகியோரின் சன்னிதிகள் கொண்டுள்ளது இக்கோயில்.
அஷ்டாங்க விமானத்தின் கீழ்தளத்தில் கூடலழகர் அமர்ந்த கோலத்திலும், இரண்டாவது தளத்தில் சூரிய நாராயணர் நின்ற கோலத்திலும் மூன்றாவது தளத்தில் பாற்கடல் நாதர் பள்ளிகொண்ட கோலத்திலும் காணப்படுகிறார். உற்சவர் வியூக சுந்தர்ராஜப் பெருமாள்.
நவக்கிரக சன்னதி
பொதுவாக சைவ சமய கோயில்களில் மட்டுமே நவக்கிரக சன்னதி இருக்கும். வைணவ சமய கோயில்களில் நவகிரகங்களுக்கு பதிலாக, சக்கரத்தாழ்வார் சன்னதி இருக்கும். வைணவ ஸ்தலமான இக்கோயிலில் நவகிரகங்களின் சன்னதி உள்ளது. ஒன்பது கிரகங்களையும் வணங்கும் விதமாக தசாவதார சுலோகம் உள்ளது.
என்று, பெருமாளின் அவதாரங்கள் கிரகங்களோடு தொடர்புடையவைகளாக கூறப்பட்டுள்ளது.
மோசசு நாகமுத்து
மோசசு வீரசாமி நாகமுத்து (Moses Veerasammy Nagamootoo, பிறப்பு: 30 நவம்பர் 1947) கயானா அரசியல்வாதியும் எழுத்தாளரும் ஆவார். இந்திய கொடிவழித் தமிழரான இவர் கயானாவின் பிரதமராக 2015 மே 20 முதல் 2020 ஆகத்து 2 வரை பதவியில் இருந்தார்.
வாழ்க்கைச் சுருக்கம்
நாகமுத்து கயானாவின் பெர்பிசு மாவட்டத்தில் இந்தியக் கொடிவழித் தமிழ் குடும்பம் ஒன்றில் விம் என்ற ஊரில் பிறந்தார். ஆசிரியராகவும், பத்திரிகையாளராகவும் பணியாற்றிய இவர் பின்னர் வழக்கறிஞர் ஆனார்.
அரசியலில்
1964 ஆம் ஆண்டில் மக்கள் முன்னேற்றக் கட்சியில் இணைந்து அரசியலில் இறங்கினார். 1992 ஆம் ஆண்டில் அக்கட்சியின் சார்பில் கயானா நாடாளுமன்றத்துக்குத் தேர்ந்தெடுக்கப்பட்ட இவர், தகவல்துறை அமைச்சராகவும், உள்ளூராட்சி அமைச்சராகவும் பணியாற்றினார். செட்டி ஜெகன், சாம் ஐன்ட்சு, ஜனெட் ஜெகன், பாரத் ஜாக்தியோ ஆகிய சனாதிபதிகளின் அமைச்சரவைகளில் உறுப்பினராக இருந்தார். 2000 ஆம் ஆண்டில் தனது அமைச்சர் பதவியைத் துறந்தார். 2008 ஆகத்து 2 இல் நடைபெற்ற மக்கள் முன்னேற்றக் கட்சியின் 29வது காங்கிரசு மாநாட்டில் ஐந்தாவது அதிகப்படியான வாக்குகள் (595) பெற்று கட்சியின் மத்திய குழுவுக்குத் தெரிவானார். 2011 ஆம் ஆண்டில் மக்கள் முன்னேற்றக் கட்சியில் இருந்து விலகும் வரை நாடாளுமன்ற உறுப்பினராகத் தொடர்ந்திருந்தார்.
2011 ஆம் ஆண்டு அரசுத்தலைவர் தேர்தலில் நாகமுத்து மக்கள் முன்னேற்றக் கட்சியின் வேட்பாளராகப் போட்டியிடுவார் எனப் பலராலும் எதிர்பார்க்கப்பட்டது. ஆனால் அவர் 2011 அக்டோபர் 24 இல் கட்சியில் இருந்து விலகினார். பின்னர் அவர் 2011 அக்டோபரில் "மாற்றத்திற்கான கூட்டமைப்பு" என்ற அரசியல் கட்சியில் இணைந்து மீண்டும் நாடாளுமன்றத்திற்குத் தேர்ந்தெடுக்கப்பட்டார். 2015 மே மாதத்தில் நடந்த தேர்தலில் எதிர்க்கட்சிக் கூட்டணி வெற்றி பெற்றதை அடுத்து, நாகமுத்து கயானாவின் பிரதமராகவும், முதலாவது பிரதி சனாதிபதியாகவும் 2015 மே 20 அன்று பதவியேற்றார்.
எழுத்தாளராக
2001 ஆம் ஆண்டில் இவர் Hendree's Cure என்ற புதினத்தை எழுதி வெளியிட்டார். 1950களிலும், 1960களிலும் விம் கிராமத்தில் குடிபுகுந்த மதராசி மீனவர்களின் வாழ்க்கையை விளக்கும் புதினமாக இதனை எழுதினார்.
வெளி இணைப்புகள்
பகுப்பு:கயானா எழுத்தாளர்கள் பகுப்பு:கயானா தமிழர் பகுப்பு:1947 பிறப்புகள் பகுப்பு:வாழும் நபர்கள் பகுப்பு:கயானா அரசியல்வாதிகள்
மேளகர்த்தா
மேளகர்த்தா இராகங்கள் கருநாடக இசையின் இராகங்களில், ச - ரி - க - ம - ப - த - நி என்ற ஏழு சுரங்களையும் கொண்டவையாகும். வேறுபாடுள்ள சுரங்கள் மாறுவதாலேயே வித்தியாசங்கள் ஏற்படுகின்றன.
இதைத் தாய் இராகம், கர்த்தா இராகம், சம்பூர்ண இராகம், மேள இராகம், ஜனக இராகம்,  என்ற பெயர்களால் அழைப்பர். பன்னிரண்டு சுருதிகளைக் கொண்டு, உருவாகும் தாய் இராகங்கள் மொத்தம் 32 தான், இவையே மேள இராகங்கள் என்று கூறப்பட்டன, இதுவே சரியானது என்றும் கருதப் பெறுகின்றது, ஆனால் வேங்கடமகி என்பவர், தமது சதுர்த்தண்டிப் பிரகாசிகை என்னும் நூலில், 12 சுருதித் தானங்களையே 16 ஆக ஒருவாறு இரட்டுறக் கொண்டு (ரி,க, த,நி ஆகியவற்றை முறைமீறி ஒவ்வொன்றும் 3 பகுதிகளாகக் கொண்டு), 72 மேளகர்த்தா இராகங்களை ஆக்கினார். இன்றைய மரபில் 72 மேளகர்த்தா இராகம் என்பதே பெருவழக்கு ஆகும். இவற்றிலிருந்து பிற பிறந்த இராகங்கள் (ஜன்னிய இராகங்கள்) தோன்றுகின்றன. 72 மேளகர்த்தாக்களும் 16 பெயர்களுடன் 12 சுரத்தான அடிப்படையில் அமைந்துள்ளன.
விதிமுறைகள்
ஜனக இராகங்கள் அல்லது தாய் இராகங்கள் 5 விதிகளைத் தழுவி அமைக்கப்பட்டுள்ளது. அவையாவன:
வரலாறு
மேளகர்த்தாக்களின் வரலாறு 17ம் நூற்றாண்டில் வாழ்ந்த வெங்கடமகி எழுதிய சதுர்த்தண்டிப் பிரக்காசிகை என்னும் நூலிலும் கோவிந்தாச்சாரியார் என்பவர் இயற்றிய சங்கிரக சூடாமணி என்னும் நூலில் இருந்தும் அறிய முடிகின்றது.
மேளகர்த்தா இராகங்களின் பட்டியல்
மேளகர்த்தா இராகங்களையும், அவற்றின் வகைகளையும், அவை உருவாகும் விதத்தையும் கீழேயுள்ள அட்டவணையில் காணலாம்.
உசைன் தலத்
முகமது உசைன் தலத் (Mohammad Hussain Talat    ; பிறப்பு 12 பிப்ரவரி 1996) பாக்கித்தானியத் துடுப்பாட்ட அணியின் வீரர் ஆவார்.இவர் பாக்கித்தான் தேசிய அணி சார்பாக முதல் தரத் துடுப்பாட்டம், பட்டியல் அ துடுப்பாட்டம் மற்றும் இருபது20 ஆகிய போட்டிகளிலும் விளையாடி வருகிறார். இவர் 2013 ஆம் ஆண்டில் தனது பட்டியல் அ துடுப்பாட்டப் போட்டிகளிலும் 2013 ஆம் ஆண்டில் முதல் தரத் துடுப்பாட்டப் போட்டிகளிலும் அறிமுகமானார். 2019 ஆம் ஆண்டில் இவர் சர்வதேச அளவில் பாக்கித்தான் அணியின் சார்பாக விளையாடினார். இவர் முதல் தரத் துடுப்பாட்டப் போட்டிகளில் 1666 ஓட்டங்களையும், பட்டியல் அ போட்டிகளில் 1453 ஓட்டங்களையும் எடுத்தார். மேலும் இவர் 19 வயதிற்கு உட்பட்ட பாக்கித்தான் அணி, பாக்கித்தான் அ அணி சார்பாகவும் இவர் துடுப்பாட்டப் போட்டிகளில் கலந்து கொண்டார். இவர் பாகிஸ்தான் சூப்பர் லீக்கில் (பி.எஸ்.எல்) இஸ்லாமாபாத் யுனைடெட் அணி சார்பாக இவர் விளையாடினார்.
உள்ளூர் போட்டிகள்
பாக்கித்தான் துடுப்பாட்ட லீக்கில் இவர் குவெத்தா கிளாடியேட்ட்ர்ஸ் அணி சார்பாக விளையாடினார். அத்ந்ப் போட்டித் தொடரின் முக்கியமான ஒரு போட்டியில் இவர் ஐம்பது ஓட்டக்களை எடுத்து அணியினை ஒரு ஓட்டங்களில் வெற்றி பெற உதவினார். ஏப்ரல் 2018 இல் நடைபெற்ற 2018 ஆம் ஆண்டிற்கான பாகிஸ்தான் கோப்பைக்கான பெடரல் ஏரியாஸ் அணியில் அவர் இடம் பெற்றார். போட்டியின் இறுதிப் போட்டியில் இவர் ஆட்ட நாயகனாக தேர்வு செய்யப்பட்டார். 3 ஜூன் 2018 அன்று, குளோபல் இ20 கனடா போட்டியின் தொடக்க பதிப்பிற்கான வீரர்களின் வரைவு வீரர்கள் பட்டியலில் இவர் டொராண்டோ நேஷனல்ஸ் அணிக்காக தேர்வு செய்யப்பட்டார்.
செப்டம்பர் 2019 இல், 2019–20 குவைத்-இ-அசாம் டிராபி போட்டிக்கான பலூசிஸ்தான் அணியில் இடம் பெற்றார்.
முதல் தரத் துடுப்பாட்டம்
2013 ஆம் ஆண்டில் இவர் முதல் தரத் துடுப்பாட்டப் போட்டிகளில் அறிமுகமானார். 2013 இல் நடைபெற்ற பிரசிடெண்ட் துடுப்பாட்டக் கோப்பைத் தொடரில் இவர் விளையாடினார்.அக்டோபர் 23, ராவல்பிண்டி துடுப்பாட்ட அரங்கத்தில் நடைபெற்ற போர்ட் கசிம் அத்தாரிட்டி துடுப்பாட்ட அணிக்கு எதிரான போட்டியில் இவர் அறிமுகமானார். இந்தப் போட்டியின் முதல் ஆட்டப் பகுதியில் இவர் 7 பந்துகைல் 1 ஓட்டம் எடுத்து முகமது தல்கா பந்துவீச்சில் ஆட்டமிழந்தார். இரண்டாவது ஆட்டப் பகுதியில் 6 பந்துகளில் 1 ஓட்டங்களை எடுத்து முகமது சமி பந்துவீச்சில் ஆட்டமிழந்தார். இந்தப் போட்டியில் சூயி நார்தர்ன் அணி 5 இலக்குகளில் வெற்றி பெற்றது.
ஒருநாள்
2019 ஆம் ஆண்டில் இவர் ஒருநாள் பன்னாட்டுத் துடுப்பாட்டப் போட்டிகளில் அறிமுகமானார். 2019 இல் தென்னாப்பிரிக்கத் துடுப்பாட்ட அணி பாக்கித்தானில் சுற்றுப் பயணம் செய்து விளையாடியது. சனாவ்ரி 22, டர்பன் துடுப்பாட்ட அரங்கத்தில் நடைபெற்ற தென்னாப்பிரிக்கத் துடுப்பாட்ட அணிக்கு எதிரான போட்டியில் இவர் அறிமுகமானார். இந்தப் போட்டியில் 14 பந்துகளில் 2 ஓட்டங்கள் எடுத்து இவர் சாம்சி பந்துவீச்சில் ஆட்டமிழந்தார். இந்தப் போட்டியில் தென்னாப்பிரிக்கத் துடுப்பாட்ட அணி ஐந்து இலக்குகளால் வெற்றி பெற்றது.
குறிப்புகள்
பகுப்பு:பாக்கித்தானியத் துடுப்பாட்டக்காரர்கள் பகுப்பு:பஞ்சாப் நபர்கள் பகுப்பு:வாழும் நபர்கள் பகுப்பு:1996 பிறப்புகள்
கமலா சத்தியநாதன்
கமலா சத்தியநாதன் (Kamala Satthianadhan;1880–1950), ஓர் இந்திய எழுத்தாளராவார். பெண்ணியவாதியான இவர் 1901 மற்றும் 1938 ஆம் ஆண்டுகளுக்கிடையில் புழக்கத்தில் இருந்த ஒரு பிரபலமான உள்ளூர் வெளியீடான இந்தியப் பெண்கள் என்ற பத்திரிகையை நிறுவி நடத்தினார்.
வாழ்க்கை
கமலா சத்தியநாதன் 1880 ஆம் ஆண்டு அன்னா ரத்னம் கிருட்டிணம்மாவாகப் பிறந்தார். முதலில் வீட்டுப் பள்ளியிலும் பின்னர் நோபல் கல்லூரியிலும் கல்வி கற்றார். 1898 ஆம் ஆண்டு சமசுகிருதம் மற்றும் இந்திய இலக்கியம் படித்து பட்டப்படிப்பை முடித்தார்.
1898 ஆம் ஆண்டு பட்டம் பெற்ற பிறகு இவர் நோபல் கல்லூரியின் பேராசிரியர் சாமுவேல் சத்தியநாதனை மணந்தார். சத்தியநாதனின் முதல் மனைவி எழுத்தாளர் கிருபாபாய் 1893 ஆம் ஆண்டு இறந்தார். சமூக வழக்கத்தைத் தொடர்ந்து தனது பெயரை கமலா சத்தியநாதன் என்று மாற்றிக் கொண்டார். இவர்களுக்குப் பல குழந்தைகள் இருந்தன. இவர்களின் மகள், பத்மினி சத்தியநாதன் செங்குப்தாவும் ஓர் எழுத்தாளராக உருவானார். இவரது எழுத்தை பகுப்பாய்வு செய்வதன் மூலம் இந்திய சுதந்திரத்திற்குப் பிறகு, இந்தியப் பெண் எழுத்தாளர்கள் எவ்வாறு அச்சு மற்றும் பொதுத் துறையில் தங்கள் சொந்த கல்விப் பாதையை பிரதிநிதித்துவப்படுத்துகிறார்கள் என்பதை நன்கு புரிந்துகொள்ள முடியும்.
தொழில் மற்றும் எழுத்து
கமலா சத்தியநாதன் 1901 ஆம் ஆண்டு இந்தியப் பெண்கள் என்ற பத்திரிக்கையை நிறுவினார். பெண்களின் உரிமைகள் தொடர்பான சீர்திருத்தங்களைப் பற்றி பதிவு செய்து எழுத வேண்டும் என்ற நோக்கத்துடன் இப்பத்திரிகையைத் தொடங்கினார். பத்திரிகை விரைவில் பிரபலமடைந்தது. 1915 ஆம் ஆண்டு வரை தனது குழந்தைகளுக்கு உயர் கல்வியை வழங்குவதற்காக ஐக்கிய இராச்சியம் சென்றார். இந்த காலகட்டத்தில், அவரது சகோதரி, என்சுமேன் ஆசிரியராகப் பொறுப்பேற்று பத்திரிகையைத் தொடர்ந்தார் என்றாலும் பத்திரிகை சுறுசுறுப்பாக இயங்குவதை நிறுத்தியது. இந்தியா திரும்பியதும் கமலா சத்தியநாதன் இந்திய சுதந்திர இயக்கத்தில் தீவிரமாக ஈடுபட்டார். 1927 ஆம் ஆண்டு நின்று போன தனது பத்திரிகையை மீண்டும் தொடங்கினார். இந்த முறை அரசியலில் அதிக கவனம் செலுத்தினார். 1938 ஆம் ஆண்டு பத்திரிகை நிறுத்தப்படும் வரை தொடர்ந்து இயங்கினார். அரசியல் ஆர்வலரும் கவிஞருமாகிய சரோஜினி நாயுடு, எழுத்தாளரும் கல்வியாளருமான பேகம் ரோக்கியா, வழக்கறிஞரும் எழுத்தாளருமான கார்னெலியா சோராப்சி, அரசியல்வாதியும் பிரம்மஞானியுமான அன்னி பெசன்ட் அம்மையார், பெண்ணியவாதியும் கல்வியாளருமான பண்டித இரமாபாய், சத்தியநாதனின் உறவினரும், மதபோதகராக ருமான ஆசிரியர் மோனா என்சுமேன் போன்றவர்கள் பலரும் இவரது பத்திரிகையில் தங்களது படைப்புகளை எழுதினார்கள்.
ஐக்கிய இராச்சியத்தில் தற்காலிகமாக தங்குவதற்கு முன்னும் பின்னும், கமலா சத்தியநாதன் பெண்கள் குழுக்கள் மற்றும் சமூக சேவை அமைப்புகளில் தீவிரமாக ஈடுபட்டு வந்தார். பெண்களுக்கு நிதி சுதந்திரம் பெற உதவுவதற்காக ஆந்திரா மற்றும் மெட்ராசு மாகணத்தில் ஒன்பது கூட்டுறவு சங்கங்களை நிறுவினார். திருநெல்வேலியில் கர்ப்பிணிப் பெண்கள் மற்றும் குழந்தைகளை பராமரிப்பதை நோக்கமாகக் கொண்ட ஒரு மையத்தை நிறுவினார், செஞ்சிலுவை சங்கம் மற்றும் ஒய்எம்சிஏ உடன் இணைந்து பணிபுரிந்தார். சாதி படிநிலையை நோக்கமாகக் கொண்ட பாகுபாடு எதிர்ப்பு நடவடிக்கைகளை ஆதரித்தார். ஆந்திரா பல்கலைக்கழகம் மற்றும் மெட்ராசு பல்கலைக்கழகங்களின் ஆட்சிக்குழு உறுப்பினராகவும் இருந்தார்.
1898 ஆம் ஆண்டில், அவரது கணவர் சாமுவேலுடன் இணைந்து இந்திய கிறித்துவ வாழ்க்கையின் கதைகள் என்ற தலைப்பில் ஒரு கதைத் தொகுப்பை வெளியிட்டார், ஒவ்வொன்றும் மத உவமைகள் கொண்ட ஆறு கதைகளை வழங்கியது. இந்திய பெண்கள் பத்திரிகையில் இலக்கியம் மற்றும் அரசியல் பற்றிய பல கதைகள் மற்றும் விமர்சனக் கட்டுரைகளையும் வெளியிட்டார். இந்தியாவில் ஆரம்பகால பெண்ணிய இயக்கங்களை ஆதரிக்கும் வழக்கமான தலையங்க அம்சங்களுடன். இவரது மகளின் வாழ்க்கை வரலாறு உட்பட சில நாவல்களும் வெளியிட்டார்.
மேலும் வாசிக்க
பகுப்பு:பெண் ஊடகவியலாளர்கள் பகுப்பு:பத்திரிகையாளர்கள்
வலையப்பேட்டை ஊராட்சி
வலையப்பேட்டை ஊராட்சி (Valayapettai Gram Panchayat), தமிழ்நாட்டின் தஞ்சாவூர் மாவட்டத்தில் உள்ள கும்பகோணம் வட்டாரத்தில் அமைந்துள்ளது. இந்த ஊராட்சி, பாபநாசம் மற்றும் கும்பகோணம் சட்டமன்றத் தொகுதிக்கும் மயிலாடுதுறை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 6696 ஆகும். இவர்களில் பெண்கள் 3339 பேரும் ஆண்கள் 3357 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
கூட்டுழைப்பு
கூட்டுழைப்பு என்பது இரண்டு அல்லது அதற்கு மேற்பட்ட நபர்கள் அல்லது அமைப்புகள் இணைந்து ஒரே இலக்குக்காக சேர்தியங்குவதாகும். பொதுவாக இணைந்து இயங்குவது பங்களாகிகள் தமது வளங்களை திறமையாகப் பயன்படுத்தி, அனைவரும் பயன்பெற உதவுகிறது. குடும்பம், வணிகம், அரசியல், கலையாக்கம் என பல தரப்பட்ட களங்களில் இணைவாக்கம் பயன்படுகிறது.
பகுப்பு:செயற்திட்ட மேலாண்மை பகுப்பு:அரசறிவியல் பகுப்பு:கூட்டுழைப்பு
குன்னுவாரங்கோட்டை காசி விசாலாட்சி விசுவநாதர் கோயில்
குன்னுவாரங்கோட்டை காசி விசாலாட்சி விசுவநாதர் கோயில் திண்டுக்கல் மாவட்டம், நிலக்கோட்டை வட்டம், குன்னுவாரன் கோட்டை எனும் ஊரில் வத்தலக்குண்டிலிருந்து உசிலம்பட்டி செல்லும் வழியில் பத்து கிலோ மீட்டர் தொலைவில் உள்ளது.
குன்னுவாரன்கோட்டை
முந்தைய காலத்தில் குன்று - அரண் - கோட்டை என்றழைக்கப்பட்டு, குன்றுவாரங்கோட்டையாக மருவி அழைக்கப்பட்டு வந்தது. தற்போது குன்றுவாரங்கோட்டை என்பதும் மருவி குன்னுவாரன்கோட்டை என்றாகி விட்டது. கண்ணாப்பட்டி என்றும் வட்டார வழக்கில் அழைக்கப்படுகிறது. இங்கு மஞ்சளாறு, வைகை மற்றும் மருதா நதிகள் கூடுகின்றன எனவே இதை முக்கூட்டுத்துறை என்றும் அழைப்பதுமுண்டு .இங்கு 1941ம் ஆண்டில் ஆங்கிலோயர் ஆட்சி காலத்தில் கட்டப்பட்ட கண்ணகி பாலம் உள்ளது.
காசி விசாலாட்சி விசுவநாதர் கோயில்
சுமார் முன்னூறு ஆண்டுகளுக்கு முன் இந்த ஊரில் உள்ள ஒரு சிவபக்தர் காசிக்கு பாதயாத்திரையாகச் சென்று காசி விசாலாட்சி விசுவநாதர் மற்றும் அன்னபூரணி அம்மனைத் தரிசித்தார். அங்கிருந்து திரும்பும் பொழுது ஒரு சிவலிங்கத்தை தலைச்சுமையாக எடுத்து வந்தார். அந்த சிவலிங்கத்தை இந்த ஊரில் பிரதிஷ்டை செய்து ஒரு கோயில் அமைத்தார் என்று இக்கோயிலுக்கான தல புராணம் கூறுகிறது. இக்கோயிலில் விசாலாட்சி தெற்கு நோக்கியும், விசுவநாதர் கிழக்கு நோக்கியும் காசியில் உள்ளதுபோல காணப்படுகின்றனர். இங்கு வைகை வடக்கு நோக்கி (வடவாஹினீ, உத்தரவாஹினீ) செல்வது கங்கை காசிக்கு அருகில் வடக்கு நோக்கி செல்வது போல் இருக்கின்றது. தை மற்றும் ஆடி அமாவாசை ஆகிய விசேட நாட்களில் இச்சங்கமத்தில் நீராடினால் பிறவிப்பயன் கிட்டும் என்று ஊர் மக்களால் நம்பப்படுகிறது. இங்கு வைகை வேகவதி என்றும் அழைக்கபடுகிறாள். இங்கு ஸ்ரீ பைரவர், ஸ்ரீ ஆஞ்சநேயர் ஆகியோருக்கும் சந்நிதிகள் உள்ளன. இங்கு மஹாளய அமாவாசை முதலான நாட்களில் பக்தர்கள் முன்னோர்கள் ஆராதனை செய்து சிவ வழிபாடு செய்கின்றனர்.
மேலும் படிக்க
பகுப்பு:திண்டுக்கல் மாவட்டத்திலுள்ள சிவன் கோயில்கள்
ஜம்சேத்ஜி ஜிஜீபாய்
சர் ஜம்சேத்ஜி ஜிஜீபாய் (Sir Jamsetjee Jejeebhoy) (15 சூலை 1783 - 14 ஏப்ரல் 1859 ), இவர் ஓர் பார்சி - இந்திய வணிகராவார். இவர் தனது அறப்பணிகளுக்காக நன்கு அறியப்படுகிறார். இவர் பருத்தி மற்றும் சீனாவுடன் அபினி வர்த்தகத்தில் பெரும் செல்வத்தை ஈட்டினார். இவர் மும்பையின் மிகவும் செல்வந்தராகக் கருதப்பட்டார்.
ஆரம்பகால வாழ்க்கை மற்றும் வணிக வாழ்க்கை
இவர், 1783 இல் மும்பையில், மெர்வன்ஜி மாக்ஜி ஜிஜீபாய் மற்றும் ஜீவிபாய் கோவாசுஜி ஜிஜீபாய் ஆகியோரின் மகனாக பிறந்தார். இவரது தந்தை குசராத்தின் ஓல்பாட் நகரைச் சேர்ந்த ஒரு துணி வணிகர் ஆவார். இவர் 1770களில் பம்பாய்க்கு குடிபெயர்ந்தார். இவரது பெற்றோர் இருவரும் 1799 இல் இறந்தனர். 16 வயதான இவரது தாய்மாமன் பிராம்ஜி நாசர்வஞ்சி பாட்லிவாலாவின் ஆதரவில் வளர்ந்தார். 16 வயதில், முறையான கல்வி இல்லாததால், இவர் கொல்கத்தாவுக்கு தனது முதல் பயணத்தை மேற்கொண்டார். பின்னர் பருத்தி மற்றும் அபினி வர்த்தகம் செய்வதற்காக சீனாவிற்கு தனது முதல் பயணத்தைத் தொடங்கினார்.
பிரித்தானிய கிழக்கிந்திய நிறுவனத்தின் கடற்படை கப்பலில் இவரது சீனாவுக்கான இரண்டாவது பயணம் இருந்தது. அப்போது, சர் நதானியேல் டான்சின் தலைமையின் கீழ், இந்த கப்பல் புலோ ஆரா என்ற இடத்தில் நடந்த ஒரு போரில் சார்லஸ்-அலெக்ஸாண்ட்ரே லியோன் டுராண்ட் லினாய்சு என்ற தளபதியின் கீழ் ஒரு பிரெஞ்சு படைப்பிரிவை விரட்டியது.
இவரது, சீனாவிற்கான நான்காவது பயணத்தில், இவர் பயணம் செய்த 'இந்தியாமேன்' என்றக் கப்பல் பிரெஞ்சுக்காரர்களிடம் சரணடைய வேண்டிய கட்டாயம் ஏற்பட்டது. இவர் ஒரு கைதியாக நன்னம்பிக்கை முனைக்கும், பின்னர் டச்சு உடைமைக்கு கொண்டு செல்லப்பட்டார். பெரும் காலதாமதத்திற்கும், சிரமத்திற்குப் பிறகும், இவர், ஒரு டேனிசு கப்பலில் கொல்கத்தாவுக்குச் சென்றார். இவர் பயப்படாமல், சீனாவுக்கு மற்றொரு பயணத்தை மேற்கொண்டார். இது இவரது முந்தைய பயணங்களை விட வெற்றிகரமாக இருந்தது.
1814 ஆம் ஆண்டில், பிரிட்டிசு கிழக்கிந்திய நிறுவனத்துடனான இவரது ஒத்துழைப்பு, தனது முதல் கப்பலான வாங்குவதற்கு வழிவகுத்தது. ஒரு நல்ல வெற்றியினால் இவருக்கு போதுமான லாபத்தை அளித்தது. மேலும் படிப்படியாக மேலும் ஆறு கப்பல்களை இதில் சேர்த்தார். வழக்கமாக முதன்மையாக அபினி மற்றும் ஒரு சிறிய அளவு பருத்தியை சீனாவுக்கு எடுத்துச் சென்றார். 1836 வாக்கில், இவரது நிறுவனம் தனது மூன்று மகன்களையும் பிற உறவினர்களையும் பணியமர்த்தும் அளவுக்கு பெரியதாக இருந்தது. மேலும் இந்திய வணிக வரலாற்றின் அந்தக் காலத்தில் அற்புதமான செல்வமாகக் கருதப்பட்டதை இவர் சேகரித்தார்.
1818 ஆம் ஆண்டில், இவர் தனது வணிகக் கூட்டாளிகளாக மோதிச்சந்த் அமித்சந்த், முகமது அலி ரோக் ஆகிய இரு கூட்டாளிகளுடன் இணைந்து வணிக, வர்த்தக மற்றும் கப்பல் நிறுவனமான "ஜம்சேத்ஜி ஜிஜீபாய் & கோ" என்பதை நிறுவினார். பின்னர் இவருடன் கோன் ரோசாரியோ டி பாரியா என்பவரும் இணைந்தார். சீனாவுக்கான இவரது பயணங்களின் விளைவாக கான்டனை தளமாகக் கொண்ட ஜார்டின் மேட்சன் & கோ நிறுவனத்துடன் நீண்ட வர்த்தக கூட்டாண்மை ஏற்பட்டது. அவர்கள் தங்களது சிறந்த நிறுவனத்தை கட்டியெழுப்பியதாலும், பார்சி தொழில்முனைவோருடன் லாபகரமான மற்றும் நட்பான தொடர்பைத் தொடர்ந்ததாலும், இவருடனான தொடர்பு கருவியாக இருந்தது. அந்த நிறுவனத்தின் நெருங்கிய கூட்டாளர்களில் ஒருவராக நீண்ட காலம் தொடர்ந்தார். அந்த நிறுவனத்தின் ஆங்காங் அலுவலகத்தில் தொங்கும் இவரது உருவப்படத்தில் அவர்களின் இணைப்புக்கான அஞ்சலி இன்றும் உள்ளது. இவர் மும்பையில் இந்திய சமூகத்தின் தலைமை பிரதிநிதியாக பிரிட்டிசு ஏகாதிபத்திய அதிகாரிகளால் பார்க்கப்பட்டார்.
பரோனெட்ஸி
இவரது சேவைகள் முதன்முதலில் பிரிட்டிசு இராச்சியத்தால் 1842 ஆம் ஆண்டில் ஒரு வீரத்திருத்தகை வழங்குவதன் மூலமும் 1857 ஆம் ஆண்டில் ஒரு பரோனெட்டி விருதினாலும் அங்கீகரிக்கப்பட்டது. இவை, விக்டோரியா மகாராணி இந்தியாவில் ஒரு பிரிட்டிசாருக்கு வெளியே வழங்கிய முதல் வகையான கௌரவங்களாகும்.
1859 ஆம் ஆண்டில் இவரது மரணத்தின் போது, இவரது பரோனெட்சியை அவரது மூத்த மகன் கர்சேத் ஜிஜிஜீபாய் பெற்றார்.இவர் கடிதங்கள்-காப்புரிமையில் ஒரு ஏற்பாட்டைப் பின்பற்றி ஆளுநரின் சட்டசபைய்யின் சிறப்புச் சட்டத்தின் மூலம் சர் ஜம்சேத்ஜி ஜிஜீபாய் என்ற பெயரை இரண்டாவது பரோனெட்டாகப் பெற்றார்.
ஐதராக்சி சிட்ரோனெல்லால்
ஐதராக்சி சிட்ரோனெல்லால் (hydroxycitronellal) என்பது C10H20O2 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். ஐயுபிஏசி முறையில் இதை 7-ஐதராக்சி-3,7-டைமெத்திலாக்டனால் என்று அழைப்பர். நறுமணப் பொருட்கள் செய்யும் தொழிலில் ஒரு மணம் வீசும் பொருளாக ஐதராக்சி சிட்ரோனெல்லால் பயன்படுத்தப்படுகிறது.
மேற்கோள்கள்
பகுப்பு:நறுமணப் பொருட்கள் பகுப்பு:ஆல்டிகைடுகள் பகுப்பு:மூன்றாம் நிலை ஆல்ககால்கள் பகுப்பு:ஒற்றை டெர்பீன்கள்
உறைகுழாய்
thumb|500px|உடலினுள் உள்ள அரத்தம் போன்ற நீர்மம் செல்லும் குழாய்களின் சுவர்களில் படிவுகள் ஏற்பட்டு தடை ஏற்பட்டாலோ அல்லது தடுப்பு ஏற்பட்டாலோ அதனைச் சரிசெய்து மீண்டும் நீர்மம் செல்லும்படி பொருத்தப்படும்உறைகுழாய் அல்லது குடலை எனப்படும் இசுடெண்டு (stent) எனப்படும் ஒரு உருப்படி உறைகுழாய் (stent) என்பது உடலின் குழாய் ஒன்றினுள்ளே பொருத்தப்படும் குழாய். உடலில் அரத்தம் போன்ற நீர்மப்பொருள் ஓடும் குழாயில் ஏதேனும் காரணம்பற்றி குழாயின் உள் குறுக்களவு குறைந்தோ அல்லது அடைப்புற்றோ போனால் அங்கே சரியாக நீர்மம் தொடர்ந்து ஓடும்படி திறப்பு ஏற்படுத்தி அக்குழாய்க்குள் பொருத்தப்படும் மாழை (உலோகம்) அல்லது நெகிழிப்பொருளால் ஆன, சில நேரம் மருந்துபீசப்பட்ட, விரியக்கூடிய குழாயே உறைகுழாய் அல்லது குடலை எனப்படுகின்றது. எடுத்துக்காட்டாக, இது மாரடைப்பு போன்ற சிக்கல்கள் ஏற்படும்பொழுது, மருத்துவத்தில் அரத்தக்குழாய்க்குள் பொருத்தப்படும் ஒன்று.
புற இணைப்புகள்
பகுப்பு:உடலுள் பொருத்தும் மருத்துவக் கருவிகள் பகுப்பு:மருத்துவக் கருவிகள்
கிம் கிளிஸ்டர்சு
கிம் அன்டோனி லோடெ க்ளைஸ்டர்ஸ்  (Kim Antonie Lode Clijsters, பிறப்பு 8 சூன்  1983) பெல்ஜிய நாட்டு தொழில்முறை டென்னிசு விளையாட்டுக்காரர். பெண்கள் டென்னிசு சங்கம் வெளியிடும் தரவரிசையில் ஒற்றையர், இரட்டையர் இருபிரிவுகளிலும் உலக எண் ஒன்றாக விளங்கிய முன்னாள் வீரர். 31 சனவரி 2011 நிலவரப்படி உலகின் இரண்டாம் இடத்தில் இருப்பவர். ஓர் குழந்தைக்கு தாயானபின்னரும் மீண்டும் போட்டிகளில் கலந்துகொண்டு பெருவெற்றித் தொடர்களில் கூடுதலான ஒற்றையர் பட்டங்களைப் பெற்ற பெருமையை மார்கெரெட் கோர்ட்டுடன் பகிர்ந்து கொள்கிறார்.
பெண்கள் டென்னிசு சங்கத்தின் ஒற்றையர் பட்டங்களில் 41யும் இரட்டையர் பட்டங்களில் 11யும் வென்றுள்ளார். இதுவரை நான்கு பெருவெற்றித் தொடர் பட்டங்களை வென்றுள்ளார்: (2005,2009, 2010 ஆண்டுகளில்) அமெரிக்க டென்னிசுத் திறந்த போட்டிகளில் மூன்றுமுறையும் ஆத்திரேலியத் திறந்த போட்டிகளில் (2011ஆம் ஆண்டு) ஒருமுறையும் வென்றுள்ளார். மேலும் பெருவெற்றித் தொடர் ஒற்றையர் போட்டிகளில் இரண்டாவதாக நான்கு முறையும் இருந்துள்ளார். பெண்கள் டென்னிசு சங்க ஒற்றையர் பட்டங்களை 2002, 2003 மற்றும் 2010 ஆண்டுகளில் வென்றுள்ளார். இரட்டையர் ஆட்டங்களில் பிரெஞ்சு ஓப்பனிலும் விம்பிள்டனிலும் 2003ஆம் ஆண்டு வாகை சூடினார். 6 மே 2007 அன்று உடனடியாக தாம் ஓய்வு பெறுவதாக அறிவித்த கிளிஸ்டர்சு இரண்டாண்டுகளுக்குப் பிறகு 26 மார்ச் 2009 அன்று 2009 ஆண்டுக்கான பெண்கள் சங்கப் போட்டிகளில் கலந்துகொள்ள விருப்பதாக அறிவித்தார். தனது மூன்றாவது போட்டியிலேயே அவர் தமது இரண்டாவது அமெரிக்க ஓப்பன் பட்டத்தை வென்றார். இதன்மூலம் முதன்முறையாக தரவரிசையில் இடம்பெறாத விளையாட்டுக்காரர் ஒருவர் பட்டம் வென்ற பெருமையையும் 1980ஆம் ஆண்டில் இவான் கூலகாங்கிற்குப் பிறகு முதல் தாயாக பெரும் போட்டியொன்றில் வென்ற பெருமையையும் பெற்றார்.
வெளியிணைப்புகள்
பகுப்பு:1983 பிறப்புகள் பகுப்பு:வாழும் நபர்கள் பகுப்பு:பெண் டென்னிசுக்காரர்கள் பகுப்பு:பெல்ஜிய விளையாட்டு வீரர்கள் பகுப்பு:உலக முதல் தர டென்னிஸ் வீரர்கள்
அமரதீபம்
அமரதீபம் 1956ஆம் ஆண்டு வெளிவந்த தமிழ்த் திரைப்படமாகும். டி. பிரகாஷ் ராவ் இயக்கத்தில் வெளிவந்த இத்திரைப்படத்தில் சிவாஜி கணேசன், தங்கவேலு, பத்மினி, சாவித்திரி மற்றும் பலர் நடித்திருந்தனர்.
வெளி இணைப்புகள்
பகுப்பு:1956 தமிழ்த் திரைப்படங்கள்‎ பகுப்பு:இந்தியத் தமிழ்த் திரைப்படங்கள் பகுப்பு:ஜி. ராமநாதன் இசையமைத்த திரைப்படங்கள் பகுப்பு:சிவாஜி கணேசன் திரைப்படங்கள் பகுப்பு:பத்மினி நடித்த திரைப்படங்கள் பகுப்பு:சாவித்திரி நடித்த திரைப்படங்கள் பகுப்பு:எம். என். நம்பியார் நடித்த திரைப்படங்கள்
ஆலிவர் ஹெவிசைடு
ஆலிவர் ஹெவிசைடு (Oliver Heaviside,FRS) (18 மே 1850 – 3 பெப்ரவரி 1925) தானே படித்தறிந்த ஆங்கில மின்பொறியாளர், கணிதவியலாளர், மற்றும் இயற்பியலாளர் ஆவார். இவர் மின்சுற்றுக்களை ஆய்வதற்கு சிக்கலெண்களை பயன்படுத்தியவரும், வகையீட்டுச் சமன்பாடுகளை தீர்க்க கணித நெறிமுறைகளைக்  (இவை பின்னாள் இலப்பிளாசு மாற்றுக்களுக்கு இணையானவை) கண்டறிந்தவரும், மாக்சுவெல்லின் களச் சமன்பாடுகளை  மின்சாரம், காந்தவியல் விசைகளையும் ஆற்றல் பாயத்தையும் கொண்டு சீரமைத்தவரும் தன்னிச்சையாக திசையன் பகுப்பாய்வை வடிவமைத்தவர்களில் ஒருவரும் ஆவார். தனது வாழ்நாளின் பெரும்பகுதியும் அறிவியல் சமூகத்துடன் ஒப்பாது இருந்தபோதும் அறிவியல் மற்றும் கணிதத்தின் அணுகுமுறையில் பெரும் மாற்றத்தை உண்டாக்கியவர். அயனி மண்டலத்தின் ஒருபகுதி இவரது பெயரையும் தாங்கியவண்ணம் எவிசைடு-கென்னலி அடுக்கு எனப் பெயரிடப்பட்டுள்ளது. இவரது குணப்போக்கு மிகவும் கிறுக்குத்தனமாக இருந்தது.
வாழ்க்கைச் சுருக்கம்
எவிசைடு இலண்டனிலுள்ள கேம்டென் டவுனில் பிறந்தவர். இவரது தந்தை திறன்மிக்க மரச் செதுக்குநர். இவரது அம்மான் சார்லசு வீட்சுடோன்  (1802-1875)  தந்தியை கண்டுபிடித்தவர்களில் ஒருவர். சிறுவயதில் செங்காய்ச்சலால் பாதிக்கப்பட்டதால் எவிசைடுக்கு, குறிப்பாக பிந்தைய நாட்களில், கேள்விக் குறைபாடு இருந்தது. எவிசைடு கேம்டென் அவுசு பள்ளியில் 16 அகவை வரை படித்தார். பின்னர் 18 வரை வீட்டிலேயே தமது கல்வியைத் தொடர்ந்தார். தந்திச் செயலராக வேலை கிடைத்து சில காலம் டென்மார்க்கில் பணிபுரிந்தார். 1871இல் இங்கிலாந்திற்கும் டென்மார்கிற்கும் இடையேயான தந்தி வடத்தில் இருந்த குறைபாட்டைக் கண்டறிந்தார். 1873இல் மக்சுவெல்லின் மின்சாரம்,காந்தவியல் குறித்த  ஆய்வுக் கட்டுரை என்ற நூலின் முதற்பதிப்பை வாங்கினார். இந்த நூல் எவிசைடுக்கு மிகுந்த பாதிப்பை ஏற்படுத்தியது; இதனடிப்படையில் பல கணித கருத்துருக்களை உருவாக்கினார். இச்சமயம் அவர் நியூ காசிலில் வாழ்ந்து வந்தார். 1875இல் இலண்டன் திரும்பிய எவிசைடு தமது பல கண்டுபிடிப்புகளை நூலாக எழுதினார். ஆனால் இவரது படைப்புக்களை  எவரும் அச்சிட முன்வரவில்லை; இவரது ஆக்கங்கள் புரிந்துகொள்ளக் கடினமாக இருந்தன. மாறுதிசை மின்னோட்டம் பயன்பாட்டிற்கு வருவதற்கு 15 ஆண்டுகள் முன்னமேயே அதனைப் பகுப்பாய்வு செய்துள்ளார்.
தமது பெற்றோருடன் பைங்டன் சென்ற எவிசைடு அவர்களது மறைவிற்குப் பிறகு நியூடன் அப்பாட்டிலும் பின்னர் டோர்கேயில் 1908இல் தம் மரணம் வரையும் வாழ்ந்திருந்தார். கடைசிவரை இவர் திருமணம் புரியாதிருந்தார்.
மேற்சான்றுகள்
பகுப்பு:பிரித்தானிய இயற்பியலாளர்கள் பகுப்பு:பிரித்தானிய கணிதவியலாளர்கள் பகுப்பு:பிரித்தானிய பொறியாளர்கள் பகுப்பு:1850 பிறப்புகள் பகுப்பு:1925 இறப்புகள் பகுப்பு:ஆங்கிலேய இயற்பியலாளர்கள்
சோட்டா இனக்
சோட்டா இனக் (Chota Inak) என்பது இந்தியாவின் ஒன்றியப் பகுதிகளுள் ஒன்றான அந்தமான் நிக்கோபார் தீவுகளிலுள்ள நிகோபார் மாவட்டத்தில் அமைந்துள்ள ஒரு கிராமம் ஆகும். இக்கிராமம் நன்கௌரி தாலுக்காவில் அமைந்துள்ளது.
மக்கள் தொகையியல்
இந்திய நாட்டில் 2011 ஆம் ஆண்டில் இடம்பெற்ற மக்கள் தொகைக் கணக்கெடுப்பிற்கு அமைவாக சோட்டா இனக்கிராமத்தில் 42 குடும்பங்கள் வாழ்ந்து வந்தன. 6 வயது மற்றும் அதற்கும் கீழாகவுள்ள குழந்தைகள் தவிர்த்து இக்கிராமத்தின் அதிக அளவு கல்வியறிவு சதவீதம் 77.54% ஆகும்.
மேற்கோள்கள்
பகுப்பு:நன்கௌரி வட்டத்திலுள்ள கிராமங்கள்
வர்ணகுலசிங்கம் முருகதாசன்
வர்ணகுலசிங்கம் முருகதாசன் (Varnakulasingham Murugathasan, டிசம்பர் 2, 1982 - பெப்ரவரி 12, 2009) சுவிட்சர்லாந்தில் ஐக்கிய நாடுகள் அவையின் முன்றலின் முன்பாக 2009, பெப்ரவரி 12 வியாழக்கிழமை இரவு 8:15 தொடக்கம் 9:45 நிமிடம் வரையான நேரத்துக்குள் இன அழிப்பில் இருந்து ஈழத்தமிழ் மக்களைக் காப்பாற்றக்கோரி தீக்குளித்து இறந்தார். இவர், 7 பக்கங்களுக்கு "உலக சமூகத்துக்கு தமிழினத்தின் சார்பில் என் ஆத்மார்த்த வேண்டுகோள்" என்ற தலைப்பில் ஒரு மரண சாசனம் எழுதி வைத்து விட்டு தீக்குளித்தார்.
இலங்கையின் யாழ்ப்பாண மாவட்டத்தில் துன்னாலை என்ற ஊரைப் பிறப்பிடமாகக் கொண்டவர். புலம் பெயர்ந்து இலண்டனில் வசித்து வந்தவர்.
இலங்கையின் உள்நாட்டுப் போரை எல்லோரினதும் கவனத்திற்கு கொண்டு வருவதற்கு சுவிட்சர்லாந்தின் ஜெனீவா நகரில் உள்ள ஐக்கிய நாடுகள் அவையின் முன்றலில் 2009, பெப்ரவரி 12 தீக்குளித்து மரணமடைந்த முருகதாஸ் விரும்பியிருந்தார் என்று லண்டன் பிபிசி செய்தி நிறுவனம் தெரிவித்துள்ளது.
ஈகப்பேரொளி முருகதாசனின் இறுதிவணக்கம் பிரித்தானியாவில் மார்ச் 7, 2009 நடைபெற்றது.
இறுதி சாசனம்
முருகதாசனின் இறுதி மரண சாசனக் கடிதம் ஏழு பக்கங்களைக் கொண்ட நீண்ட கடிதம். இக்கடிதத்தில் கூடுதலான பக்கங்கள் அப்பாவி மக்கள் மீதான தாக்குதல்களை கண்டிப்பதோடு, வைத்தியசாலைகள் மீதான தாக்குதல்களுக்கு அதிக முக்கியத்துவம் கொடுத்துள்ளது. உரிமையை காக்க போராடுவதில் என்ன தவறு என்றும் அவர் கேட்டுள்ளார். தமிழரின் தாகம் தமிழீழ தாயகம் என்று கூறி, உண்மைக்காக உயிர் தருவதாகதெரிவித்து தனது மரணசாசனத்தை முடித்துள்ளார்.
வெளி இணைப்புகள்
பகுப்பு:அறப் போராளிகள் பகுப்பு:ஈழப் போராட்ட ஆதரவுச் செயற்பாடுகள் பகுப்பு:தீக்குளித்து இறந்தவர்கள் பகுப்பு:1982 பிறப்புகள் பகுப்பு:2009 இறப்புகள் பகுப்பு:யாழ்ப்பாணத்து நபர்கள் பகுப்பு:தமிழீழம் தொடர்பாக தற்கொலை செய்து கொண்டோர்
இரயணா பாக்ய லட்சுமி
இரயணா பாக்ய லட்சுமி (Rayana Bhagya Lakshmi) 1983ஆம் ஆண்டு இந்தியாவின் ஆந்திர மாநிலத்திலுள்ள விஜயவாடாவில் பிறந்தார். இவர் ஓர் அரசியல்வாதி மற்றும் தொழிலதிபர் ஆவார். லெட்சுமி தற்போது விஜயவாடாவின் 12வது மேயராக பணியாற்றி வருகிறார். லட்சுமி, ஒய். எஸ். ஆர் காங்கிரஸ் கட்சியினைச் சார்ந்தவர்.
தொழில்
2021ஆம் ஆண்டு விஜயவாடா மாநகராட்சி தேர்தலில் ஒய். எஸ். ஆர் காங்கிரஸ் கட்சியின் வேட்பாளராக லட்சுமி போட்டியிட்டார். பிற்படுத்தப்பட்ட சமூக பெண்களுக்கு ஒதுக்கப்பட்ட 46வது நகராட்சி பிரிவிலிருந்து முதன் முறையாக மாநகராட்சிக்கு தேர்ந்தெடுக்கப்பட்டார். மார்ச் 18, 2021 அன்று, விஜயவாடாவின் 12வது மேயராக, இரயணா பாக்ய லட்சுமி பொறுப்பேற்றார். இவர் நகரத்தின் ஐந்தாவது பெண் மேயரும் ஆவார்.
மேற்கோள்கள்
பகுப்பு:ஆந்திரப் பிரதேச நபர்கள் பகுப்பு:ஆந்திரப் பிரதேச அரசியல்வாதிகள் பகுப்பு:வாழும் நபர்கள் பகுப்பு:1983 பிறப்புகள்
உட்பகுதி பிரிவு
உட்பகுதி பிரிவு (மலாய் மொழி: Bahagian Pedalaman; ஆங்கிலம்: Interior Division) என்பது மலேசியா, சபா மாநிலத்தில் ஒரு நிர்வாகப் பிரிவாகும். ஆங்கிலத்தில் டிவிசன் (Division) என்று அழைக்கிறார்கள்.
கிழக்கு மலேசியாவில் உள்ள சபா; சரவாக் மாநிலங்களில் பிரிவு என்பது ஒரு நிர்வாகப் பிரிவாகும். அந்த இரு மாநிலங்களிலும் ஒவ்வொரு பிரிவும் சிற்சில மாவட்டங்களாக (Daerah) பிரிக்கப்பட்டு நிர்வகிக்கப் படுகிறது.
பொது
இந்த உட்பகுதி பிரிவு, சபா மாநிலத்தின் தென்மேற்கு பகுதியில்; சபா மாநிலத்தின் மேற்கில் அமைந்து உள்ளது. சபா மாநிலத்தில் 24.9%; அதாவது 18,298 சதுர கிலோமீட்டர் பரப்பளவிலும்; சபாவின் மொத்த மக்கள் தொகையில் தோராயமாக 14.7% கொண்டு உள்ளது.
உட்பகுதி பிரிவில் உள்ள மிகப் பெரிய நகரம் கெனிங்காவ். இந்தப் பிரிவில் உள்ள மற்ற முக்கிய நகரங்கள்: பியூபோர்ட் கோலா பென்யூ; சிபாத்தாங்; தம்புனான் மற்றும் தெனோம். இந்தப் பிரிவின் கரையோரப் பகுதிகளில் பிசாயா, புரூணை மலாய்க்காரர்கள் மற்றும் கெடாயன் (Kedayan) இனத்தவர் குடியேறி உள்ளனர்.
குரோக்கர் மலைத்தொடரில் கடசான் மக்கள்
அதே வேளையில், குரோக்கர் மலைத்தொடரின் கிழக்கே உள்ள உள்நாட்டுப் பகுதிகளில் பெரும்பாலும் கடசான் டூசுன் மக்களும்; மற்றும் பல்வேறு துணைக் குழுக்களும் குடியேறி உள்ளனர்.
தம்புனான் நகரம் கடசான் கலாசசாரத்தின் முக்கிய மையமாகக் கருதப் படுகிறது. அதே வேளையில், தெனோம் நகரம், மூருட் மக்கள் வாழும் மையப் பகுதியில் உள்ள மிகப் பெரிய நகரமாகும்.
பெரும்பாலான நகரங்களில், குறிப்பாக பியூபோர்ட், கெனிங்காவ் மற்றும் தெனோம் ஆகியவற்றில் அதிக எண்ணிக்கையிலான சீன மக்கள் உள்ளனர். பெரும்பான்மையானவர் சீன ஹக்கா துணைக் குழுவைச் சேர்ந்தவர்கள்.
வரலாறு
சபா, சரவாக் மாநிலங்களின் தற்போதைய பிரிவு எனும் அமைப்பு முறை ஜெர்மனிய வணிகர் ஒருவரின் மூலமாகப் பெறப்பட்ட அமைப்பு முறையாகும். அந்த அமைப்பு முறை வட போர்னியோ சார்ட்டட் நிறுவனத்திடம் (North Borneo Chartered Company) இருந்து பெறப்பட்டது.
இந்த முறையை அமைத்தவர் பிரபு வான் ஓவர்பெக் (Baron von Overbeck). அவருக்குப் பின்னர் அந்த டிவிசன் முறை இன்றும் தொடர்கிறது.
மாநிலங்கள்
சபா மாநிலத்தின் உட்பகுதி பிரிவு பின்வரும் நிர்வாக மாவட்டங்களாகப் பிரிக்கப்பட்டு உள்ளது:
மேற்கோள்கள்
பகுப்பு:சபா பகுப்பு:மலேசியாவின் மாநிலப் பிரிவுகள்
மொங்கோலிய மொழி
மொங்கோலிய மொழி (17px) என்பது அல்தைக்கு மொழிக்குடும்பத்தை சேர்ந்த மங்கோலிய மொழிகளுள் ஒன்றாகும். இம்மொழி சீனா, மங்கோலியா ஆகிய நாடுகளில் பேசப்படுகிறது. இம்மொழி ஏறத்தாழ ஐந்து மில்லியன் மக்களால் பேசப்படுகிறது. இம்மொழி மங்கோலிய எழுத்துக்களைக்கொண்டும் மங்கோலிய சிரிலிக்கு எழுத்துகளைக்கொண்டும் எழுதப்படுகிறது.
மேற்கோள்களும் அடிக்குறிப்புகளும்
பகுப்பு:ஆல்ட்டேயிக் மொழிகள் பகுப்பு:மங்கோலியா
யிலாண்ட்-போசுரென் முகமது கேலிச்சித்திரம் சர்ச்சை
யிலாண்ட்-போசுரென் முகமட் கேலிச்சித்திரம் சர்ச்சை (Jyllands-Posten Muhammad cartoons controversy) டானிசுப் பத்திரிகையான யிலாண்ட்-போசுரென் (Jyllands-Posten) 2005, செப்டம்பர் 30 இல் இசுலாமிய இறைதூதர் முகமது நபியை சித்தரித்து வெளியிட்ட 12 கேலிச் சித்திரங்களின் பின் தொடங்கியது. இக்கேலிச்சித்திரங்களை இசுலாமை விமர்சனத்துக்கு உட்படுத்துவதற்கான உரையாடலுக்கும், தன் தணிக்கை (self-censorship) தொடர்பான உரையாடலுக்கும் உதவும் வகையில் வெளியிட்டதாக அப்பத்திரிகை கூறியது.
குர்ஆன் உருவ வழிபாட்டை கண்டிக்கிறது. படங்கள் உருவ வழிபாட்டுடன் தொடர்புடையதால், அவையும் அனுமதிக்கப்படுவதில்லை. குறிப்பாக முகமது நபியின் தோற்றத்தை சித்தரிப்பது இசுலாமிய சமயத்தில் ஏற்புடையது இல்லை. முகமது நபியை சித்தரித்து கேலிச்சித்திரங்களை வரைந்ததால் யிலாண்ட்-போசுரென் இது தொடர்பான இசுலாமிய நெறியை மீறியதாகக் இசுலாமியர்களால் கருதப்படுகிறது. இது இசுலாமியர்களைப் பாதிக்கும் எனத் தெரிந்தும் கருத்து வெளிப்பாட்டு சுதந்திர நோக்கிலும், மேற்குநாட்டு விழுமியங்கள் நோக்கிலும் இவற்றை வெளியிடுவது நியாயப்படுத்தப்பட்டது. இதனை கண்டித்து 50 க்கும் மேற்பட்ட நாடுகளில் எதிர்ப்புப் போராட்டங்கள் நடத்தப்பட்டன.
வெளி இணைப்புகள்
பகுப்பு:கருத்து வெளிப்பாட்டுச் சுதந்திரம் பகுப்பு:கருத்தோவியங்கள் பகுப்பு:முகம்மது நபி பகுப்பு:2005 நிகழ்வுகள்
ஸோஜி லா கணவாய்
சோஜி லா (இந்தி:ज़ोजि ला அல்லது ज़ोजि दर्रा) இந்தியாவின் லடாக் ஒன்றியப் பகுதியில் அமைந்துள்ள ஓர் கணவாய் ஆகும். காஷ்மீரின் சிறிநகர் மற்றும் லடாக்கின் லே நகரங்களை இணைக்கும் தேசிய நெடுஞ்சாலை இக்கணவாய் வழியாகச் செல்கிறது. இக்கணாய் பகுதியில் அமைக்கப்பட்டுள்ள சோஜி லா சுரங்கச்சாலை 9 கிலோமீட்டர் நீளமுடையது.
பனிப்பொழிவு அதிகமாக இருக்கும் காலங்களில் இந்திய எல்லைப்புற சாலைகள் அமைப்பால் இந்தச் சாலையானது அடிக்கடி மூடப்படும். 1947 இந்திய பாகிஸ்தான் போரின் போது இந்தக் கணவாயானது பாகிஸ்தானால் கைப்பற்றப்பட்டது. பின்னர் நவம்பர் 1 ம் தேதி மீண்டும் இந்தியப்படைகளின் வசம் வந்தது.
தெற்கு மண்டல குழு
thumb|352x352px|ஊதா நிறத்தில் உள்ள தெற்கு இந்தியா மண்டல குழு தெற்கு மண்டல குழு என்பது, ஒரு மண்டல சபை ஆகும். இந்த மண்டலத்தில் மத்திய ஆட்சியின் நேரடி பகுதிகளும், மாநிலங்களும் உள்ளது. அதாவது, ஆந்திரா பிரதேசம், கருநாடகம், கேரளா, புதுச்சோி, தமிழ் நாடு மற்றும் தெலுங்கானா ஆகிய மாநிலங்களை உள்ளடக்கியது.
அந்தமான் மற்றும் நிகோபா் தீவுகள், லட்சத் தீவுகள்போன்றவை இந்த குழுவில் உறுப்பினராக இல்லை. இருப்பினும், அவர்கள் தற்போது தென் மண்டல சபைக்கு சிறப்பு அழைப்பாளர்களாக உள்ளனர்l
இந்திய மாநிலங்களில் ஒத்துழைப்பை ஊக்குவிப்பதற்கான ஒரு முழுமையான ஆலோசனை குழுவாக செயல்பாடுவதோடு மாநிலங்களுக்குள் இருக்கும் பொது நல விஷயங்களுக்குள் ஆலோசனை வழங்குவதாகும். 1956 ஆம் ஆண்டு மாநில மறுசீரமைப்புச் சட்டத்தின் மூன்றாம் பகுதி யின் படி, ஐந்து மண்டல குழுக்கள் அமைக்கப்பட்டது. .
பாா்வை
பகுப்பு:இந்திய அரசு பகுப்பு:வேலூர் மாவட்ட ஆசிரியர்கள் தொடங்கிய கட்டுரைகள்
தமிழ் வரலாறு (நூல்)
தமிழ் வரலாறு என்பது, தமிழ் மொழியின் வரலாறு குறித்து எழுதப்பட்ட நூல் ஆகும். ஞா. தேவநேயப் பாவாணர் எழுதிய இந்நூல் 1967ம் ஆண்டு வெளிவந்தது. தமிழ் மொழி மீது பற்றுக்கொண்டவரும் நீண்ட காலம் தமிழ் ஆய்வுகளில் ஈடுபட்டவருமான நூலாசிரியர், அம்மொழியின் மேன்மை குறித்து இந்நூலில் விளக்குகிறார். தமிழ் இலக்கியத்தின் வரலாறும், தமிழ் பற்றிய பொதுவான செய்திகளுமே தமிழின் வரலாறாகச் சொல்லப்பட்ட ஒரு காலத்தில், தமிழின் வரலாற்றை மொழியியல் அடிப்படையில் ஆராய்ந்து எழுதிய முதல் நூல் இதுவாகும்.
நோக்கம்
தொன்மை வாய்ந்த தமிழ் மொழியின் பெருமையை மறந்து பிற்காலத்தில் சமசுக்கிருத மொழிக்கு முதன்மை கொடுத்துத் தமிழரே தம்மைத் தாழ்த்திக் கொண்டதாக நூலாசிரியர் கருதுகிறார். இந்தியா விடுதலை பெற்ற பின்னர், ஆரிய மொழிகளுக்கு உயர்வு கற்பித்துத் தமிழுக்கு எதிரான கருத்துக்கள் தொடர்ந்து பரப்பப்பட்டு வருவதாகவும், தமிழைக் காக்கவேண்டிய பல்கலைக்கழகத் தமிழ்ப் பேராசிரியர்கள் பலரும்கூட அதை மறந்து செயற்படுவதாகவும் குறைகூறும் அவர், இந்நிலையில் தமிழின் உண்மையான வரலாறு வெளிவருவது இன்றியமையாதது என்று எண்ணினார்.
ஆங்கிலம் கற்ற தமிழ் அறிஞரும், பெரும்பாலான அரசியல் கட்சிகளும் தாய்மொழி உணர்ச்சி இல்லாது இருப்பதைச் சுட்டிக்காட்டிய நூலாசிரியர், தமிழ்ப் பண்பாட்டைத் தாங்கி நிற்க வேண்டிய உயர்நிலைப் பள்ளித் தமிழ் ஆசிரியர்களுக்கும், புதிய தலைமுறை மாணவர்களுக்கும், பட்டம் பெற்ற பல்கலைக்கழக ஆராய்ச்சி இளைஞர்களுக்கும் இந்நூல் பயன்படவேண்டும் என விரும்புகிறார்.
குறிப்புகள்
பகுப்பு:தமிழ்மொழி வரலாற்றியல் தமிழ் நூல்கள்
B
thumb|Bஇன் வளைந்த வடிவங்களை எழுதும் முறை
B (பீ) என்பது புதிய ஆங்கில நெடுங்கணக்கிலும் சீர்தரத்துக்கான அனைத்துலக நிறுவன அடிப்படை இலத்தீன் நெடுங்கணக்கிலும் இரண்டாவது எழுத்து ஆகும்.
கணிதத்திலும் அறிவியலிலும்
வடிவவியலில், கோட்டுத்துண்டங்கள், கோடுகள் முதலியவற்றைக் குறிப்பதற்கு A, B, C முதலிய ஆங்கிலப் பேரெழுத்துகள் பயன்படுத்தப்படும். வழமையான குறிப்பீட்டில், ABC என்ற ஒரு முக்கோணியின் ஒரு கோணம் B பேரெழுத்தாலும் அதற்கெதிரான பக்கம் b சிற்றெழுத்தாலும் குறிக்கப்படும்.
வேதியியலில், போரனின் குறியீடு B ஆகும்.
மேற்கோள்கள்
பகுப்பு:இலத்தீன்
கொகினேனி ரங்க நாயுகுலு
thumb|கொகினேனி ரங்க நாயுகுலு கொகினேனி ரங்க நாயகுலு (என். ஜி. ரங்கா நவம்பர் 7, 1909—சூன் 9, 1995) என்பவர் இந்திய விடுதலைப் போராட்ட வீரரும் நாடாளுமன்ற உறுப்பினரும் ஆவார். இந்திய விவசாயிகள் இயக்கத்திலும் முக்கியப் பங்காற்றினார். அறுபதாண்டுகளாகத் தொடர்ந்து நாடாளுமன்ற உறுப்பினராகப் பணி ஆற்றிய காரணத்தால் கின்னஸ் புத்தகத்தில் இவர் பெயர் இடம் பெற்றுள்ளது.
இளமைக் காலம்
ஆந்திரப் பிரதேசம் குண்டூர் மாவட்டத்தில் உள்ள நிடுபிரலு என்னும் சிற்றூரில் விவசாயக் குடும்பத்தில் பிறந்தார். தொடக்கக் கல்வியைத் தம் சொந்த ஊரிலும் பின்னர் குண்டூரில் ஆந்திர கிறித்தவக் கல்லூரியில் பட்டப்படிப்பையும் கற்று முடித்தார். பிறகு இங்கிலாந்துக்குச் சென்று ஆக்சுபோர்டு பல்கலைக்கழகத்தில் பொருளாதாரத்தில் ஆய்வுப்பட்டம் பெற்றார். இந்தியா திரும்பியதும் சென்னை பச்சையப்பன் கல்லூரியில் பொருளியல் துறைப் பேராசிரியராகப் பணி ஆற்றினார். 1930 ஆம் ஆண்டில் மகாத்மா காந்தி சென்னைக்கு வந்தபோது என்.ஜி. ரங்கா அவரைச் சந்தித்தார். அச்சந்திப்பின் விளைவாக இந்திய விடுதலை உணர்ச்சிப் பெற்றார். சட்டமறுப்பு இயக்கம் போன்ற போராட்டங்களில் கலந்து கொண்டார்.
உழவர்கள் போராட்டம்
1933 ஆம் ஆண்டில் ஆந்திராவில் உழவர்கள் போராட்டத்தைத் தலைமைத் தாங்கி நடத்தினார். இந்திய விடுதலைப் போராட்டத்துடன் விவசாயிகள் உரிமைகளுக்காகவும் அனைத்திந்திய அளவில் போராடினார். பன்னாட்டுத் தொழிலாளர் கழகம், உணவு மற்றும் வேளாண்மைக் கழகம் ஆகியவற்றின் மாநாட்டில் இந்தியாவின் பிரதிநிதியாக கலந்து கொண்டார்.
விருதுகளும் சிறப்புகளும்
என்.ஜி. ரங்காவுக்கு 1991 ஆம் ஆண்டில் பத்ம விபூசண் விருது வழங்கப்பட்டது. 2001 இல் இவருடைய உருவம் பொறிக்கப்பட்ட அஞ்சல்தலை வெளியிடப்பட்டது. இவர் பெயரில் விவசாயத்துக்கான விருது ஒன்று புதியதாக நிறுவப்பட்டது. மேலும் குண்டூரில் உள்ள வேளாண் பல்கலைக்கழகத்திற்கு இவர் பெயர் சூட்டப்பட்டு கவுரவித்தார்கள்.
மேற்கோள்
http://www.gandhitopia.org/profiles/blogs/professor-n-g-ranga-a-great
பகுப்பு:1900 பிறப்புகள் பகுப்பு:1995 இறப்புகள் பகுப்பு:இந்திய விடுதலைப் போராட்ட வீரர்கள் பகுப்பு:1901 பிறப்புகள் பகுப்பு:2ஆவது மக்களவை உறுப்பினர்கள் பகுப்பு:3வது மக்களவை உறுப்பினர்கள் பகுப்பு:4வது மக்களவை உறுப்பினர்கள் பகுப்பு:7வது மக்களவை உறுப்பினர்கள் பகுப்பு:8வது மக்களவை உறுப்பினர்கள் பகுப்பு:9வது மக்களவை உறுப்பினர்கள் பகுப்பு:காந்தியவாதிகள் பகுப்பு:இருபதாம் நூற்றாண்டு இந்திய அரசியல்வாதிகள் பகுப்பு:குண்டூர் மாவட்ட நபர்கள்
சந்தித்த வேளை
சந்தித்த வேளை 2000 இல் வெளிவந்த தமிழ்த் திரைப்படமாகும். கார்த்திக் நடித்த இப்படத்தை ரவிசந்திரன் இயக்கினார்.
பாடல்கள்
ஏப்ரல் 14, 2000 அன்று வெளியான இத்திரைப்படத்தின் பாடல்களுக்கு தேவா இசையமைத்திருந்தார்.
வெளி இணைப்புகள்
பகுப்பு:2000 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:தேவா இசையமைத்த திரைப்படங்கள் பகுப்பு:கார்த்திக் நடித்த திரைப்படங்கள் பகுப்பு:ரோஜா நடித்த திரைப்படங்கள் பகுப்பு:நாசர் நடித்த தமிழ்த் திரைப்படங்கள் பகுப்பு:மணிவண்ணன் நடித்த திரைப்படங்கள் பகுப்பு:தலைவாசல் விஜய் நடித்த திரைப்படங்கள் பகுப்பு:விஜயகுமார் நடித்த திரைப்படங்கள் பகுப்பு:விவேக் நடித்த திரைப்படங்கள் பகுப்பு:சுஜாதா நடித்த திரைப்படங்கள்
பத்தான் (குஜராத்)
பத்தான் (Bhathan) என்பது இந்தியாவின் குஜராத் மாநிலம் சுரேந்தர்நகர் மாவட்டம் லிம்ப்டி தாலுக்காவில் உள்ள ஒரு கிராமமும், முன்னாள் சுதேச மாநிலமும் ஆகும். இந்த கிராமம் தசடா சட்டமன்றத் தொகுதியில் அமைந்துள்ளது
வரலாறு
ஜலாவார் பிராண்ட்டில் வரி-கட்டும் மாநிலமான பத்தானில் ஒரு கிராமம் மட்டுமே உள்ளது. ஜலா ராஜ்புத் தலைவர்களால் ஆளப்பட்டு வந்தது..
1901-ல் இதன் மக்கள்தொகை 405, மற்றும் இதன் மாநில வருமானம் 1,800 ரூபாய்கள் (1903-4 பெரும்பான்மை நிலத்திலிருந்து). பிரித்தானிய இந்திய அரசுக்கும் ஜூனாகத் அரசுக்கும் இது 701 ரூபாய்களை வரியாக செலுத்தியது.
மேற்கோள்கள்
பகுப்பு:குஜராத் மாநிலத்திலுள்ள ஊர்களும் நகரங்களும் பகுப்பு:இந்திய வரலாறு பகுப்பு:துப்புரவு முடிந்த கோயம்புத்தூர் மாவட்ட ஆசிரியர்கள் தொடங்கிய கட்டுரைகள்
சராய் முல்க் கனும்
சராய் முல்க் கனும் (c. 1341 – 1408) என்பவர் தைமூரின் மூத்த மனைவியாவார். இவர் தைமூரிய பேரரசின் பேரரசியாக பதவி வகித்தார்.
பிறப்பின் அடிப்படையில் இவர் மொகுலிசுதானின் இளவரசி ஆவார். இதனை ஆண்ட கசன் கான் இப்னு யசரின் மகள் ஆவார். மேலும் இவர் செங்கிஸ் கானின் நேரடி வழித்தோன்றல் ஆவார்.
குடும்பம் மற்றும் பரம்பரை
சராய் முல்க் கனும் என்பவர் மொகுலிசுதானின் இளவரசியாக c. 1341 ஆம் ஆண்டு சகதாயி கானரசின் கடைசி கானாகிய கசன் கான் இப்னு யசருக்கு மகளாகப் பிறந்தார். சராயின் தாத்தா, கான் யசர் ஆவார். அவர் சகதை கானின் எள்ளுப் பேரன் ஆவார். இவ்வாறாக சராய், மங்கோலியப் பேரரசை தோற்றுவித்தவரும் அதன் ககானுமாகிய (பேரரசர்) செங்கிஸ் கானின் நேரடி வழித்தோன்றல் ஆவார். சராய் ஐரோவாசியாவிலேயே மிகவும் புகழ்பெற்ற அரச குடும்பமாகிய போர்சிசின் குடும்பத்தின் உறுப்பினர் ஆவார்.
ஒரு கானின் மகளாகப் பிறந்த காரணத்தினால் சராய் கனும் ("கானின் மகள் அல்லது இளவரசி") என்ற பட்டத்தை பிறப்புரிமை அடிப்படையில் பயன்படுத்தினார்.
உசாத்துணை
பகுப்பு:போர்சிசின் பகுப்பு:1406 இறப்புகள் பகுப்பு:1343 பிறப்புகள்
குண்டலப்பள்ளி ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:வேலூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
கோவிந்த் நரேன் மாள்வியா
கோவிந்த் நரேன் மாள்வியா (Govind Narain Malviya) ஓர் இந்திய மருத்துவர் மற்றும் தொழுநோய் நிபுணர் ஆவார். கோ.ந.மாள்வியா என்ற பெயராலும் இவர் அழைக்கப்படுகிறார். இந்தியாவில் தொழுநோய் நோயாளிகளுக்கு சிகிச்சை மற்றும் மறுவாழ்வு அளிப்பதில் அவர் மேற்கொண்ட முயற்சிகளுக்காக இவர் நன்கு அறியப்படுகிறார். ஆக்ராவிலுள்ள தொழுநோய்க்கான மத்திய யல்மா நிறுவனத்தின் துணை இயக்குநராக இவர் பணிபுரிகிறார். நிகழ்த்திய சொற்பொழிவுகள் பல  இவருக்கு விருதுகளைப் பெற்றுத் தந்துள்ளன. பல மருத்துவ கட்டுரைகளை மால்வியா எழுதியுள்ளார். ரிசர்ச் கேட் என்ற அறிவியல் ஆவணங்களின் நிகழ்நேர களஞ்சியம் மால்வியாவின் 109 கட்டுரைகளை பட்டியலிட்டுள்ளது. 1991 ஆம் ஆண்டு இந்திய அரசின்  நான்காவது உயர் குடிமகன் விருதான பத்மசிறீ விருது இவருக்கு வழங்கப்பட்டது. . ஒன்பது ஆண்டுகளுக்குப் பின்னர் இந்தியாவில் மருத்துவ பிரிவுக்காக வழங்கப்படும் மிக உயர்ந்த விருதான பிதான் சந்திரா ராய் விருதை இந்திய மருத்துவக் கழகம் மால்வியாவுக்கு வழங்கியது.